เช้านี้ที่หมอชิต
ประวัติ

จุดเริ่มต้นจาก ชาลอต โทณวณิก ผู้บริหารของมีเดีย ตอนนั้นหน้าที่ของ มีเดียฯ คือ ทำหน้าที่ผลิตรายการ และทำบริษัทให้ดีขึ้น ส่วนคุณแดงเรายังให้ความเคารพ คุณแดงเค้าเก่ิง เก่งนาน เพียงแต่ที่ไม่ผ่านไม่ค่อยได้พูด ข่าวจึงเขียนกันไปเอง ตอนนี้เราแฮปปี้ในฐานะที่เป็นบริษัทลูก ถามว่ากดดันมั้ย ไม่เลยนะ เพราะเรายังให้ความเคารพคุณแดง เราเป็นลูกจ้าง และพี่เองก็ต้องทำหน้าที่เป็นผู้บริหารมืออาชีพ ส่วนรายการข่าวตอนนี้หลังจากส่ง ประเด็นเด็ด 7 สี กระแสตอบรับก็ดีมาก แน่นอนว่าเวลาทำงานเราก็ต้องหวังให้รายการขึ้นอันดับ ต้น ๆ ไม่งั้นเราคงไม่ทำ ล่าสุดมีรายการใหม่ เช้านี้...ที่หมอชิต ออกอากาศสด จันทร์ถึงศุกร์ เวลา 06.00-07.30 น. โดยมีผู้ประกาศข่าวรับเชิญจากช่อง 7 ได้แก่ เหมือนฝัน ประสานพานิช และ ศิริ สาระผล ส่วนทีมประกาศของมีเดียฯ มินดา นิตยวรรธนะ, สมชัย ศรีสุนาครัว, รัตตภูมิ นิลศิริ และ ทิชา สุทธิธรรม เสริมด้วยผู้ประกาศชั้นนำมากประสบการณ์ อาทิ ศศิวรรณ เลิศวิริยะประภา, จำเริญ รัตนตั้งตระกูล ร่วมนำเสนอข่าวต่าง ๆ พร้อมพิธีกรรับเชิญเชิงวิเคราะห์เจาะลึก อ.วีระ ธีรภัทร, ซูเปอร์บอล-ภราดร, ปิยะพงษ์ ผิวอ่อน มาพร้อมลูกชาย แตงโม-พงษ์พิสุทธิ์, สมจิตร จงจอหอ และ สมเล็ก (สมชาย ศักดิกุล) นักพากย์กีฬาเทนนิส.
หลังจากเปลี่ยนแปลงวันที่ 1 มกราคม 2554 มาเป็นรูปแบบรายงานสถานการณ์ข่าวตามปกติให้พอถึง รูปแบบเป็นอย่างไร อะไรบ้างก็พอ รายการนี้มีครบ 5 ช่วง 6 พิธีกร 4 กูรูผู้รู้ผู้เล่า
ช่วงแรก คุณจำเริญ แลคุณศศิวรรณ มาสรุปข่าวภูมิภาค ทั้งอาชญากรรม และสังคมบ้านเมือง ต้องใช้โรงถ่ายมีเดียสตูดิโอ แถวลาดพร้าว ซอยที่101
ช่วงที่ 2 ใช้ร่วมกับห้องช่อง7สี สำหรับคุณเหมือนฝัน และ คุณทิชา มารายงานข่าวการมือง แถมมีอีกช่วงอย่างนี้ต้องมีด้วย และรายงานพิเศษกับ คุณสุภาพชาย บุตรจันทร์
ช่วงที่ 3 มีอีกแล้วครับท่าน คุณจำเริญ แลคุณศศิวรรณ มาสรุปข่าวภูมิภาค ทั้งอาชญากรรม และสังคมบ้านเมือง แถมช่วงข่าวเศรษฐกิจ คนเดิม ที่ย้ายไปอ่านข่าวการเมืองแล้ว และแถมด้วยช่วง ทำดีมีรวย
ช่วงที่ 4 ช่วงข่าวกีฬา พร้อมรายงานข่าวไม่ตกข่าวแต่อินเทรนด์ ทั้ง คุณศิริ และคุณพงษ์พิสุทธิ์ พร้อมกูรูผู้รู้ผู้เล่า มาเสนอข่าวแน่นอน ช่วงสุดท้าย นำเสนอข่าวต่างประเทศ และมาสรุปเหตุการณ์สำคัญ แถมด้วยช่วงคมธรรมประจำวัน
ในปี 2555 นรากร เสริมทัพเล่าข่าวในเช้านี้ที่หมอชิต
ในปี 2557 พงษ์เกษม เสริมทัพเล่าข่าวในเช้านี้ที่หมอชิต
ในปี 2561 รายการ “เช้านี้ที่หมอชิต” ช่อง 7 ปรับโฉมใหม่ เสริมทัพพิธีกรหนุ่มไฟแรงชวัลนันท์” มาร่วมนั่งอ่านข่าวกับ ศรีสุภางค์” และ “เหมือนฝัน ” ซึ่งพิธีกรหนุ่ม ชวัลนันท์
“การได้มาร่วมงานที่นี่ถือว่าโอเคเลยนะครับ ยังมีปรับตัวกับรูปแบบรายการใหม่อยู่บ้าง เพราะรูปแบบของรายการจะไม่เหมือนกับที่เราเคยอ่านมาก่อน แตกต่างกันเยอะ”
“การร่วมงานกับพี่แจ๊คและพี่เหมือนฝันเป็นเรื่องดีครับ คือพี่สองคนนี้เป็นผู้ประกาศข่าวแนวหน้าของช่อง 7 ทั้งเก่ง อ่านข่าวได้น่าฟัง มีความน่าเชื่อถือในน้ำเสียง เป็นโอกาสที่ดีของผมเลย แต่จะมีความกดดัน ซึ่งพี่ๆ จะสอนเทคนิค เพราะถือว่าเราเป็นน้องใหม่ ผมก็ต้องระวังอย่าให้ความกดดันมากดทับเรามากเกินไป เพราะอาจทำให้ผลงานออกมาไม่ดี ทุกเช้าผมจะมาที่รายการไวกว่าเวลานัด เพื่อที่จะมาอ่านข่าวก่อนจะได้ชินปาก แต่จะทำการบ้านมาบ้างแล้ว ซึ่งผมนั่งอ่านข่าวมาก็มีกระแสดีๆ เข้ามาให้เราหายเหนื่อย”...
ในปี 2563 ปรับโฉมใหม่ ดึง  สวิตต์ รายการ  เช้านี้ที่หมอชิต
ในปี 2564 วันที่ 15 มีนาคม 2564 เติมเต็มอาหารสมองเช้านี้ กับพี่หว่อง พิสิทธิ์ กีรติการกุล ในช่วงใหม่ WORLD WIDE WONG มองโลกอย่างรอบด้าน
ในปี 2566 ช่อง 7HD ปรับโฉมรายการ “เช้านี้ที่หมอชิต” รับปีใหม่ 2566 พบกันเวลาใหม่ 05.50 – 07.30 น. ทิน โชคกมลกิจ นำทีมผู้ประกาศ ทอล์กข่าวเข้มข้น เริ่มจันทร์ที่ 2 มกราคมนี้
ถือเป็นของขวัญให้แฟนข่าวช่อง 7HD สำหรับรายการข่าวเช้า “เช้านี้ที่หมอชิต” กับการปรับโฉมชุดใหญ่ไฟกระพริบ ฉีกหนีการเล่าข่าวแบบเดิม เพิ่มความสดใสในยามเช้า แต่สาระความรู้ยังครบถ้วน โดยมี “ทิน โชคกมลกิจ” ดีกรีผู้ประกาศสุดร้อนแรงจากรายการ “ข่าวเย็นประเด็นร้อน”และ “ถกไม่เถียง” ร่วมด้วย “ปุ้ย-รสริน ประกอบธัญ” ผู้ประกาศสาวไฟแรงประสบการณ์ข่าวกว่า 17 ปี
เสริมด้วยอีก 3 กำลังหลักอย่าง “กาย-สวิตต์ ลีละพงศ์วัฒนา”  นักวิเคราะห์เจาะประเด็นมาร่วมเจาะลึกประเด็นร้อนๆ แบบไม่ตกหล่นยังมี  “บี-กมลาศน์ เอียดศรีชาย” ที่จะมาคอยบอกกล่าวเล่าเรื่องว่าวันนี้มีอะไรที่ไหน ต้องเตรียมรับมืออย่างไรบ้าง และปิดท้ายด้วยรุ่นใหญ่อารมณ์ดี “ทอดด์ ทองดี” พร้อมมาแจกความสดใสกับเรื่องราวดีๆ และบทเพลงให้กำลังใจเติมพลังบวกให้กันทุกเช้า ส่วนความพิเศษอื่นๆ มีอะไรอีกบ้าง “ทิน โชคกมลกิจ” รับหน้าที่ตัวแทนมาบอกเล่าสู่กันฟัง
“สำหรับรายการเช้านี้ที่หมอชิตโฉมใหม่นี้ ต้องบอกก่อนเลย ว่าพิเศษมากๆ เราอยากให้ทุกเช้าเป็นเช้าที่สดใสของทุกคน เราพร้อมอัปเดตข่าวสารแบบครบถ้วน ทั้งข่าวเด็ด ข่าวเด่น เจาะลึกประเด็นต่างๆ อัดแน่นให้คุณทุกเช้าก่อนก้าวเท้าออกจากบ้าน กับการนำเสนอแบบเข้าถึงง่าย สบายๆ ฉีกหนีการเล่าข่าวแบบเดิม เหมือนคนในครอบครัวมานั่งคุยกัน ใกล้ชิดกันมากขึ้น
นอกจากผมแล้ว ยังมี ปุ้ย-รสริน ที่มาช่วยเติมความพิเศษในครั้งนี้ ด้วยประสบการณ์ของปุ้ยที่มีมาหลายปีในแวดวงสื่อสารมวลชน คงเป็นประโยชน์กับคุณผู้ชมได้ไม่น้อย ยังมี “กาย-สวิตต์” ที่จะมาช่วยเรื่องเจาะประเด็นยากๆ ให้เข้าใจง่าย ย่อยง่ายนำไปปรับใช้กับชีวิตในแต่ละวันได้เลย และสุดท้ายกับสาวอารมณ์ดี บี-กมลาศน์ ที่จะมาบอกกล่าวเล่าเรื่องว่าวันนี้มีอะไร? จะเกิดอะไรขึ้นกับคุณบ้าง พร้อมวิธีรับมือให้พร้อมอยู่เสมอ ยังไงก็ฝากติดตามด้วยนะครับ เช้านี้ที่หมอชิต โฉมใหม่ ทุกวันจันทร์-ศุกร์ ตั้งแต่เวลา 05.50 – 07.30 น. เริ่มจันทร์ที่ 2 มกราคมนี้”
กันยายน ในปี 2566เขย่าวงการข่าว! “เช้านี้ที่หมอชิต” ปรับโฉมรับเดือนกันยายน เอาใจคอข่าวกับคอนเทนต์ที่ทันสมัยมากยิ่งขึ้น พร้อมเสริมทัพด้วยผู้ประกาศหนุ่มไฟแรง  “อาร์ม - พิพัฒน์ วิทยาปัญญานนท์”
แฟนข่าวเช้าฟังทางนี้ รายการ “เช้านี้ที่หมอชิต” ที่ผลิตโดย เทโร เอ็นเทอร์เทนเม้นท์ และ ช่อง 7HD  จัดขบวนทัพใหม่ ด้วยคอนเทนต์ที่ทันสมัย ข่าวสารที่ฉับไว เข้าใจง่ายได้ความรู้มากยิ่งขึ้น พร้อมเพิ่มความเข้มข้นของเนื้อหารายการ ด้วยผู้ประกาศหนุ่มไฟแรง  “อาร์ม - พิพัฒน์ วิทยาปัญญานนท์”  มาเสิร์ฟข่าวสารตรงสู่แฟนข่าวช่อง 7HD ทุกเช้า คู่กับผู้ประกาศข่าวสาวคนเก่ง “ปุ้ย - รสริน ประกอบธัญ” ซึ่งจะรับหน้าที่คอยอัปเดตสถานการณ์รอบตัว ข่าวด่วน ข่าวร้อน พร้อมแตกประเด็นยาก ๆ ให้เข้าใจง่าย เอาใจคนตื่นเช้า  นอกจากนี้ยังได้พบกับ “บี-กมลาสน์ เอียดศรีชาย” ในช่วงใหม่ “เช้านี้ กับ บี กมลาสน์”  ที่จะมาเล่าข่าวสดใสในสไตล์ที่ไม่ซ้ำใคร พร้อมข่าวฮิตติดกระแส ทั้งสีสัน ดรามา สังคม โซเชียล จัดเต็มแบบครบจบในตอนเช้าและช่วงใหม่ “บี คลายทุกข์” รับร้องเรียนทุกข์ของชาวบ้านพร้อมเป็นกระบอกเสียงให้หน่วยงานต่าง ๆ ช่วยรับรู้และแก้ไข  ส่วนรายละเอียดอื่น ๆ ไปฟัง “อาร์ม พิพัฒน์” ผู้ประกาศคนใหม่เล่าให้ฟังดังนี้
รับรับปีใหม่! สองรายการข่าวดัง เช้านี้ที่หมอชิต-ข่าวเย็นประเด็นร้อน จัดทัพใหม่ สลับผู้ประกาศข่าว พร้อมโกยเรตติง เริ่ม 15 มกราคม 2567  เพื่อเพิ่มแฟนรายการข่าว และโดนใจแฟนข่าวเช้า และเย็นให้มากยิ่งขึ้น สองรายการข่าวชื่อดังของช่อง 7HD  “เช้านี้ที่หมอชิต” และ “ข่าวเย็นประเด็นร้อน” ที่ผลิตโดย เทโร เอ็นเทอร์เทนเม้นท์ จึงพร้อมปรับทัพรับปีใหม่ ด้วยการสลับสองผู้ประกาศดัง ทิน โชคกมลกิจ และ อาร์ม-พิพัฒน์ วิทยาปัญญานนท์ เสริมความแกร่งด้วยสาวเก่ง ปุ้ม-เปรมสุดา และ บี-กมลาสน์ ร่วมด้วยผู้ประกาศคุณภาพแบบครบครัน  โดยรายการ “เช้านี้ที่หมอชิต” นำทีมโดย “ทิน โชคกมลกิจ” ประกบคู่กับ “บี กมลาสน์ เอียดศรีชาย” แบบเต็มตัว โดยใช้จุดเด่นของทั้งคู่ในเรื่องให้การช่วยเหลือชาวบ้านที่เดือดร้อน และเข้าถึงง่ายเป็นกันเอง พร้อมเนื้อหาข่าวที่ไม่หนักเกินไป เข้าใจง่ายนำไปใช้ในชีวิตประจำวันได้  ด้าน “ข่าวเย็นประเด็นร้อน” ยังคงร้อนฉ่ากับเนื้อหาที่ยังคงอัดแน่นไปด้วยข่าวเด่น ข่าวเด็ด ในแต่ละวันคัดสรรมาฝากแฟนข่าวไม่ให้ตกหล่นอย่างแน่นอน แถมยังเจาะลึกทุกประเด็นร้อนของสังคมให้เข้าใจง่ายไม่ซับซ้อน เพื่อเข้าถึงข้อมูล ที่ชาวบ้านอยากรู้อย่างแท้จริง ร่วมด้วยทีมผู้ประกาศข่าวคุณภาพทั้ง สวิตต์ ลีละพงศ์วัฒนา   สงกาญ์ อัจฉริยะทรัพย์ และสองสาว บัว-บัวบูชา ปุณณนันท์ และ ปุ๊ก-นภัสกรณ์ เสรีโรจนสิริ ยังอยู่กันพร้อมหน้า ทั้งนี้หนุ่มไฟแรง “อาร์ม-พิพัฒน์” ขอเป็นตัวแทนผู้ประกาศฝากขอกำลังใจแฟนข่าวมาดังนี้  “ก่อนอื่นต้องขอขอบบคุณแฟนข่าวทุกคนอย่างมากนะครับ ที่ให้การสนับสนุนเราทั้งสองรายการเป็นอย่างดีเสมอมา ทั้ง เช้านี้ที่หมอชิต และ ข่าวเย็นประเด็นร้อน พวกเราตั้งใจให้ทุกอย่างออกมาดี และถูกใจผู้ชมที่สุด จึงไม่หยุดนิ่งในการพัฒนา นอกจากข่าวสาร ประเด็นต่างๆที่เราคัดสรรมาเป็นอย่างดีแล้ว สิ่งที่ทั้งสองรายการเน้นย้ำเป็นอย่างยิ่ง คือการให้ความช่วยเหลือผู้ที่เดือดร้อน และเป็นที่พึ่งให้ประชาชนได้ ซึ่งในปี 2567 นี้ก็เหมือนกัน ผม พี่ทิน คุณปุ้ม เปรมสุดา และ คุณบี กมลาสน์ รวมไปถึงผู้ประกาศคนอื่น ๆ พร้อมเต็มที่ตั้งแต่เช้าจรดเย็น กับการนำเสนอข่าวสาร ข้อเท็จจริงทุกเรื่อง โดยคำนึงความต้องการของแฟนข่าวเป็นหลัก และยังเต็มที่กับการยืนหนึ่งในการช่วยเหลือพี่น้องทุกคนครับ ซึ่งในปีหน้า ผมจะมาเป็นส่วนหนึ่งของรายการ ข่าวเย็นประเด็นร้อน ฝากติดตามผม และพวกเราด้วยนะครับ”
สมรภูมิข่าวร้อนแรงและคึกคัก “ข่าว 7HD” รุกเข้มข้นปรับเวลาใหม่ข่าวภาคเช้า เผยโปรแกรมเด็ด ปรับคอนเทนต์ข่าวให้ ทุกคนเปิดดูรู้ข่าว ครบจบที่ในที่เดียว อย่างเข้าถึง พึ่งพาได้ พร้อมจัดทัพข่าวมืออาชีพ ผนึกกำลังผู้ประกาศข่าวมากประสบการณ์ นำเสนอข้อมูลครอบคลุมรอบด้าน ทันทุกกระแส ครบทุกประเด็น จัดเต็มให้ติดตามทาง ช่อง 7HD กด 35 #ดูแล้วครบ จบที่นี่ที่เดียว เริ่ม 3 มิถุนายนนี้  ช่อง 7HD เดินเครื่องเข้มข้น ครบทุกสนามข่าว สดใหม่จัดจ้าน รุกปรับเวลาใหม่ข่าวช่วงเช้าด้วยคอนเทนต์อัดแน่นจัดเต็ม ให้ติดตามชมกันอย่างต่อเนื่องครบจบทุกประเด็น พร้อมทำหน้าที่สื่อมวลชนคุณภาพ จากทีมข่าวมืออาชีพภายใต้พันธกิจ “สำนักข่าวที่ประชาชนเชื่อถือ เชื่อมั่น เข้าถึง พึ่งพาได้”
เวลา 05.30 น. มาพบกันเร็วขึ้นให้ทุกคนเปิดดูรู้ข่าว ครบจบที่ในที่นี่กับรายการ เช้านี้ที่หมอชิต ผู้ประกาศข่าวเก่งครบเครื่อง สวิตต์ ลีละพงศ์วัฒนา ควงสองสาวสองสไตล์ ภานุรัจน์ ศนีบุตร และผู้ประกาศข่าวสาวอารมณ์ดี กมลาสน์ เอียดศรีชาย ปลุกผู้ชมยามเช้า กับข่าวใหญ่ในรอบคืนครบจบด้วยข่าวเด่นข่าวดังข่าวชาวบ้าน อาชญากรรม ปัญหาปากท้องความเดือดร้อนของประชาชน มาฝากแบบไม่พลาด อัปเดตข้อมูลข่าวได้ตั้งแต่เช้าตรู่